**Grundejerforeningen Holmstrup-Bakker,** [**holmstrup-bakker.dk**](http://holmstrup-bakker.dk/)

**Referat af generalforsamling 2017, 3.04.2016**

Antal fremmødte hustande inklusiv bestyrelse: 26

**1. Valg af dirigent:**

Vivi Rasmussen, VR, afd. 4, foreslås. Forslaget vedtages.

VR erklærer generalforsamlingen lovligt indkaldt iht. vedtægterne, og indkaldelsen læses op. Der er ingen kommentarer til indkaldelsen fra forsamlingen.

**2. Formandens beretning om det forløbende år:**

Jan Bredgaard, JB, aflægger formandsberetning, se evt. særskilt bilag herom. Hovedpunkterne er "Renovering af fortorve", "Grønne områder", "Viborgvejs udvidelse, og "Snerydning".

Afslutning af stirenoveringerne er nu afsluttet i denne omgang. Samtidigt med vore egne renovering har Aarhus kommune lagt nye fortove fra udkørslen ved Holmstruphøjvej og op til børnehaven.

Aarhus Kommune har gennemført drænarbejde langs søernes østlige side (mod ”æblelunden). Der er indgået aftale med vor gartner om en årlig beskæring af græskanterne omkring søområderne. Ligeledes vil skrænten fra afdeling 4 imod søerne blive klippet en gang om året.

Der forestår til efteråret / foråret 2018 et større beskæringsarbejde langs voldene på Holmstrupgårdvej og Jernaldervej. Bestyrelsen har indhentet tilbud fra dels Aarhus Kommune samt vor egen gartner. Tilbuddene lød på hhv. kr. 166.000 og kr. 106.000. Bestyrelsen har accepteret tilbuddet fra vor egen gartner (E.V. Have- og Parkpleje). Bent Daggry gjorde opmærksom på, at arealerne tidligere har indgået i ”en byttehandel” med Aarhus Kommune imod, at vi slog græsarealet på stamvejen langs Holmstruphøjvej.

Kommunen har imidlertid opsagt denne aftale, men den løbende vedligeholdelse af en årlig beskæring har dog været muligt igennem NCC som underentreprenør for kommunen. Det blev henstillet til bestyrelsen, at følge op på, hvorvidt denne aftale fortsat ville være gældende i det fremtidige.

Selvom vi endnu engang har oplevet en særdeles mild vinter indskærpede JB snerydningspligten for den enkelte ejer. Grundejerforeningen har dog på sidste års generalforsamling vedtaget en snerydningsplan, som træder i kraft ved større snemængder. På de stier, som ikke direkte støder imod grundejere er det grundejerforeningen forpligtelse af snerydning og glatførebekæmpelsen er i overensstemmelse med egne vedtægter herom.

Med hensyn til Viborgvejs udvidelse er det fortsat uafklaret, hvilken løsning kommunen måtte vælge.

Ikke mindst på antallet og indholdet af en ganske betydelige mængder indsigelser – hvor langt størstedelen taler for en lysregulering ved Holmstruphøjvejs nuværende udkørsel – vil der inden sommerferien blive indkaldt til en ny dialog imellem Trafik og Veje samt grundejerforeningen.

Anne fra Holmstrupårdvej spurgte til hvilken foranstaltninger, der var mulige for en hastighedsreduk-tion på stikvejene. Spørgsmålet har allerede været vendt i bestyrelsen i det forløbne år, og den bedste anbefaling fra bestyrelsen er en direkte dialog med ”fartsynderne” herom.

VR samler op og henstiller til at bestyrelsen tager inputtet med i det videre arbejde.

Formandsberetning erklæres hermed godkendt.

**3. Kassererens aflæggelse af regnskab:**

AM gennemgår regnskabet i hovedtal, og konstaterer, at årets oversskud endte på knap kr. 40.000 imod et budgetteret overskud på kr. 3.450. Det positive resultat skyldes først og fremmest en sparet udgift til snerydningen på ca. kr. 28.000

Balance udviser en samlet egenkapital på kr. 291.771 svarende til ca. kr. 9.000 pr. husstand.

AM oplyser at regnskabet er godkendt uden bemærkninger af revisor. Der er ingen spørgsmål, og dirigenten opsummerer og regnskabet, som bliver godkendt.

**4. Behandling af rettidigt indkomne forslag:**

Der foreslå ingen fremkomne forslag.

**5. Fremlæggelse af budget og herunder hovedforeningskontingent og restancegebyrer:**

På baggrund af en forsat forventning om en meget begrænset snerydningsudgift i 2017 foreslår bestyrelsen til hovedforeningen kontingentet nedsat med kr. 100,00.

Der opereres herudover med, at den under beretningen omtalte beskæring af voldene fordeles over 2 år i hhv. 2017 som 2018 med kr. 50.000 pr. år.

Budgettet for 2017 blev herefter enstemmigt vedtaget med et forventet overskud i 2017 på kr. 2.350.

Opkrævning af rykkergebyrer fastholdes uændret med kr. 40,00 og kr. 100,00 ved hhv. 1. og 2. rykker.

I forbindelsen med en fornøden inkassosag i 2017 foreslog Peter fra Holsmtrupgårdvej, at der pålægges et fast gebyr på kr. 1.000,00 i det omfang, at en fordring vil overgå til inkasso. Bestyrelsen har allerede drøftet samme problematik, og vil eventuelt fremsætte et forslag herom til den kommende generalforsamling i 2018. AM oplyste at inkass dog kun har været påkrævet i et enkeltstående tilfælde igennem de seneste 15 år.

**6. Valg af formand og suppleant:**

Der er ikke valg til disse poster i år.

**7. Valg af kasserer og suppleant:**

Agner var på valg. AM udtrykte, at han meget gerne så sig fritaget for yderligere genvalg, men da der ikke på generalforsamling var muligt at finde ny kandidat indvilgede han i en foreløbig forlængelse i posten til næste år, hvorefter han forbeholdt sig muligheden for at trække sig.

Idet Jan er på valg som formand i 2018 må bestyrelsen arbejde målrettet i det kommende år for at tilvejebringe en kontinuerlig overgang af såvel formands- som kassererposten.

Grundejerforeningen mangler fortsat suppleant til kassererposten.

**8. Valg af revisor og suppleant:**

Afgående revisor genopstiller. Revisor genvælges. Som revisorsuppleant genvælges Vivi Rasmussen, afd. 4.

**9. Eventuelt:**

Nina (Holmstruphøjvej 78) forespurgte til en begrænsning af ”løse hunde”. Bestyrelsen oplyste, at man henholdte dig til vore vedtægter herom. Generelt skal hunde i naturområder af hensyn til vildtet føres i snor. Herudover er det pålagt enhver hundefører, der **ikke** har fuld kontrol over sin hund at føre hunden i en *kort line.*

Peter fra Holmstrupgårdvej udtrykte stor tilfredshed med bestyrelsens arbejde, og fandt det stedfundne vederlag herfor nærmest af symbolsk karakter.

Til slut takker dirigenten VR for god ro og orden og overlader slutbemærkningen til formanden. JB afslutter med tak til de afgående bestyrelsesmedlemmer med tak for en god indsats. Herudover lød en tak til alle fremmødte for deres bidrag og specielt tak til VR for god styring af aftenen.

Refereret :

Agner Madsen/ 4. april 2017